Oorgrens-aanvalle deur Boko Haram eis sewe – praag.co.za
Oorgrens-aanvalle deur Boko Haram eis sewe
Sewe soldate van Niger is vermoor en agt ander gewond in twee afsonderlike aanvalle die afgelope week deur Boko Haram Islamiete, het 'n weermagwoordvoerder in Niamey gesê.
Die twee aanvalle het in die suidoostelike Diffa-streek ná aan die grens met Nigerië plaasgevind.
Vyf soldate is in 'n lokval Maandagoggend dood en ses is beseer. In 'n vroeëre aanval is twee soldate dood en nog twee gewond toe hul patrollievoertuig oor 'n selfvervaardigde ploftoestel gery het, lui 'n verklaring van die weermag.
Boko Haram se sewe jaar lange insurgensie het reeds die lewens van meer as 20 000 mense in Nigerië en grensgebiede in naburige Niger, Tsjad en Kameroen geëis en meer as 2,6 miljoen mense haweloos gelaat.
Skrywer praagGepubliseer op 16 September 2016 16 September 2016 Kategorieë Internasionale nuus, NuusSleutelwoord Boko Haram, islam, niger